NÁRODNÁ RADA SLOVENSKEJ REPUBLIKY

VII. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu: 1287/2019

**1512a**

# S p o l o č n á s p r á v a

**výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony** **(tlač 1512) vo výboroch Národnej rady Slovenskej republiky v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie a rozpočet ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky o prerokovaní vyššie uvedeného vládneho návrhu zákona.

**I.**

Národná rada Slovenskej republiky uznesením č. 1874 z 18. júna 2019 pridelila vládny návrh zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony (tlač 1512) týmto výborom Národnej rady Slovenskej republiky :

* Výboru Národnej rady Slovenskej republiky pre financie a rozpočet,
* Ústavnoprávnemu výboru Národnej rady Slovenskej republiky.

Určila zároveň Výbor Národnej rady Slovenskej republiky pre financie a rozpočet ako gestorský výbor a lehotu na prerokovanie predmetného vládneho návrhu zákona v druhom čítaní vo výboroch.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona o rokovacom poriadku Národnej rady Slovenskej republiky).

**III.**

K predmetnému vládnemu návrhu zákona zaujali výbory Národnej rady Slovenskej republiky toto stanovisko:

1. Odporúčanie pre Národnú radu Slovenskej republiky návrh **schváliť s pozmeňujúcimi a doplňujúcimi návrhmi**
* **Výbor** Národnej rady Slovenskej republiky **pre financie a rozpočet** (uzn. č. 464 zo dňa 5. septembra 2019)
* **Ústavnoprávny výbor** Národnej rady Slovenskej republiky (uzn. č. 676 zo dňa 9. septembra 2019)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplývajú pozmeňujúce a doplňujúce návrhy:

1. **V čl. I 10. bod** Prílohe č. 1a II. Kategórie charakteristických znakov Časť A ods. 4 sa slová „tejto časti“ nahrádzajú slovami „odsekov 1 až 3“.

Ide o legislatívno-technickú úpravu, ktorou sa precizuje navrhované ustanovenie.

**Výbor** **NR SR** **pre financie a rozpočet**

**Ústavnoprávny výbor** **NR SR**

**Gestorský výbor odporúča schváliť.**

1. **V čl. I 10. bod** Prílohe č. 1a II. Kategórie charakteristických znakov Časť B ods. 4 sa slová „tejto časti“ nahrádzajú slovami „odsekov 1 až 3“.

Ide o legislatívno-technickú úpravu, ktorou sa precizuje navrhované ustanovenie.

**Výbor** **NR SR** **pre financie a rozpočet**

**Ústavnoprávny výbor** **NR SR**

**Gestorský výbor odporúča schváliť.**

1. **V čl. I 10. bod** Prílohe č. 1a II. Kategórie charakteristických znakov Časť C ods. 5 sa slová „tejto časti“ vypúšťajú.

Ide o legislatívno-technickú úpravu, ktorou sa vypúšťajú slová „tejto časti“ z dôvodu ich nadbytočnosti.

**Výbor** **NR SR** **pre financie a rozpočet**

**Ústavnoprávny výbor** **NR SR**

**Gestorský výbor odporúča schváliť.**

1. **V čl. I 10. bod** Prílohe č. 1a v poznámke pod čiarou k odkazu 24 sa slovo „oznámenie“ nahrádza slovami „Oznámenie Ministerstva zahraničných vecí a európskych záležitostí Slovenskej republiky“.

 Ide o legislatívno-technickú úpravu.

**Výbor** **NR SR** **pre financie a rozpočet**

**Ústavnoprávny výbor** **NR SR**

**Gestorský výbor odporúča schváliť.**

Gestorský výbor odporúča o návrhoch výboru Národnej rady Slovenskej republiky, ktoré sú uvedené v spoločnej správe hlasovať takto :

O bodoch spoločnej správy č. **1 až 4** hlasovať spoločne s návrhom gestorského výboru **schváliť.**

**V.**

Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony (tlač 1512) odporúča Národnej rade Slovenskej republiky predmetný vládny návrh zákona **schváliť s pozmeňujúcimi a doplňujúcimi návrhmi.**

Spoločná správa výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 442/2012 Z. z. o medzinárodnej pomoci a spolupráci pri správe daní v znení neskorších predpisov a ktorým sa menia a dopĺňajú niektoré zákony (tlač 1512a) bola schválená uznesením gestorského výboru **č. 472 z 10. septembra 2019**.

Týmto uznesením výbor zároveň poveril spoločného spravodajcu **Emila Ďurovčíka,** aby na schôdzi Národnej rady Slovenskej republiky pri rokovaní o predmetnom vládnom návrhu zákona predkladal návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Bratislava 10. september 2019

**Róbert Puci, v.r.**

**predseda**

 **Výboru NR SR pre financie a rozpočet**